Document ID: /roh_data/filtered/fineweb-2-filterrobots_roh.jsonl.gz/56096

Geraint Thomas ha gudagnà la 74avla ediziun dal Tour de Romandie. Il Brit ha pudì cumpensar las 11 secundas ch'el ha gì retard sin il Canadais Michael Woods durant la cursa cunter l'ura a Friburg. En il classament ha el gudagnà avant ses collega da team, l'Australian Richie Porte ed il Talian Fausto Masnada.
Il meglier Svizzer en il classament total è Sébastien Reichenbach. Cun in retard da 10 minutas e 47 secundas sa tschenta el sin plaz 23 – in plaz meglier che Matteo Badilatti, il ciclist dal Puschlav. Marc Hirschi è a la fin daventà 45avel – quai cun in retard da passa 22 minutas.